open-index/open-wikipedia-markdown huggingface dataset:
Cornerstones: 1967-1970

***Cornerstones: 1967-1970*** είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή διπλού δίσκου βινυλίου ή μονού CD, τον Οκτώβριο του 1990 μέσω της δισκογραφικής εταιρείας "Polydor Records". Η συγκεκριμένη συλλογή κυκλοφόρησε μόνο στην Μεγάλη Βρετανία και την Ευρώπη και δεν εκδόθηκε ποτέ στις Ηνωμένες Πολιτείες.

Περιλαμβάνει κομμάτια από όλο το φάσμα της καριέρας του κιθαρίστα, ηχογραφημένα από τον Οκτώβριο του 1966 μέχρι τον Αύγουστο του 1970.

Το "*Cornerstones: 1967-1970*" βραβεύθηκε ως χρυσός δίσκος στο Ηνωμένο Βασίλειο, με τις πωλήσεις του να ξεπερνούν τις 100.000 αντίτυπα.

## Τραγούδια του δίσκου
**1. Hey Joe** *(Roberts)* - 3:32
**2. Purple Haze** *(Hendrix)* - 2:51
**3. The Wind Cries Mary** *(Hendrix)* - 3:22
**4. Foxy Lady** *(Hendrix)* - 3:18
**5. Crosstown Traffic** *(Hendrix)* - 2:21
**6. All Along the Watchtower** *(Dylan)* - 4:01
**7. Voodoo Chile (Slight Return)** *(Hendrix)* - 5:13
**8. Have You Ever Been (To Electric Ladyland)** *(Hendrix)* - 2:09
**9. Star Spangled Banner** *(Key, Smith)* - 4:10
**10. Stepping Stone** *(Hendrix)* - 4:09
**11. Room Full of Mirrors** *(Hendrix)* - 3:18
**12. Ezy Ryder** *(Hendrix)* - 4:09
**13. Freedom** *(Hendrix)* - 3:27
**14. Drifting** *(Hendrix)* - 3:48
**15. In From the Storm** *(Hendrix)* - 3:43
**16. Angel** *(Hendrix)* - 4:28
**17. Fire** *(Hendrix)* - 3:57
**18. Stone Free** *(Hendrix)* - 6:20

## Θέσεις τσαρτ
***Cornerstones: 1967-1970*** *(άλμπουμ)*

***Επίσημη κυκλοφορία: [[22 Οκτωβρίου]] [[1990]]***

## Βραβεία
***Cornerstones: 1967-1970*** *(άλμπουμ)*
Ηνωμένο Βασίλειο (*BPI Certification*): Χρυσός 

## Τα μέλη των Experience
Οι μουσικοί οι οποίοι ηχογράφησαν το "*Cornerstones: 1967-1970*" είναι οι εξής:
* **[[Τζίμι Χέντριξ]]** - κιθάρα, φωνητικά, πιάνο
* **[[Νόελ Ρέντινγκ]]** - μπάσο, φωνητικά
* **[[Μπίλι Κοξ]]** - μπάσο, φωνητικά
* **[[Μιτς Μίτσελ]]** - τύμπανα
* **[[Μπάντι Μάιλς]]** - τύμπανα, φωνητικά

## Παραπομπές


## Πηγές
* Cornerstones: 1967-1970 - Jimi Hendrix | Songs, Reviews, Credits, Awards | AllMusic
* JIMI HENDRIX Cornerstones-Jimi Hendrix 1967-1970 review
* Jimi Hendrix Experience - Cornerstones: 1967-1970 at Discogs

Κατηγορία:Δισκογραφία του Jimi Hendrix
Κατηγορία:Άλμπουμ του 1990
Κάτια (Αίγυπτος)

μικρογραφία|Χάρτης της περιοχής
Η **Κάτια** ή **Μπιρ Κάτια** (αραβικά: قطية) είναι μικρή πόλη της Αιγύπτου στην έρημο του Σινά και στην Όαση Κάτια. Διοικητικά ανήκει στο Κυβερνείο Βορείου Σινά και απέχει 40 χλμ ανατολικά της Διώρυγας του Σουέζ.

## Ιστορία
Είναι γνωστή για την Μάχη της Κάτιας που έγινε εκεί κατά τον Α΄ παγκόσμιο πόλεμο και το 1916 μεταξύ Οθωμανικής και Βρετανικής αυτοκρατορίας. Το 1799 ο Ναπολέων είχε χτίσει οχυρό στη περιοχή όπου το χρησιμοποίησε σαν βάση για τη συνέχεια των επιχειρήσεων του στη Παλαιστίνη

## Παραπομπές


Κατηγορία:Πόλεις της Αιγύπτου στη Χερσόνησο του Σινά
Κόλπος της Τίνα

μικρογραφία|Χάρτης της περιοχής
Ο **Κόλπος της Τίνα** ή **Ελ Τίνα** είναι κόλπος της Αιγύπτου στα βόρεια της χερσονήσου του Σινά και στη Μεσόγειο θάλασσα. Στις ακτές του κόλπου βρίσκεται η Λίμνη Μπαρνταουίλ, το Πορτ Σάιντ, και η πόλη Ρομανί.

## Παραπομπές


Κατηγορία:Κόλποι της Αιγύπτου
Ισολογισμός

thumb|250px|Το βιβλίο ισολογισμών 1914-1955 του γερμανικού εργοστασίου ζυμαρικών "Teigwaren Riesa GmbH", με ανοιχτό τον ισολογισμό της 31ης Δεκεμβρίου 1916.

Ο **ισολογισμός** (γνωστός και ως **κατάσταση χρηματοοικονομικής θέσης**) είναι ένας λογιστικός πίνακας που απεικονίζει τη χρηματοοικονομική κατάσταση μιας επιχείρησης σε μια δεδομένη χρονική στιγμή.

Ο ισολογισμός αποτελείται από:
* Τα μέσα δράσεως και την περιουσία της επιχείρησης
* Τις υποχρεώσεις της επιχείρησης προς τρίτους και άμεσης πραγματοποίησης 
* Τα ποσά που οι ιδιοκτήτες επένδυσαν σε αυτή με την μορφή εισφορών ή μη αναληφθέντων κερδών.

## Λογιστική ισότητα
Ο ισολογισμός στηρίζεται στην ισότητα , όπου Ε: ενεργητικό ή τα μέσα δράσης και η περιουσία της επιχείρησης, ΠΠ: πραγματικό παθητικό ή οι υποχρεώσεις της επιχείρησης προς τρίτους και ΚΠ: καθαρή περιουσία ή τα ποσά που οι ιδιοκτήτες επένδυσαν σε αυτή με την μορφή εισφορών ή μη αναληφθέντων κερδών. Εναλλακτικά, η λογιστική ισότητα αναφέρεται και ως ενεργητικό (Ε) ίσο με υποχρεώσεις (Υ) συν ίδια κεφάλαια (ΙΚ) ή καθαρή θέση.
:\mathit{E} = \mathit{Y} + \mathit{IK}

## Δείτε επίσης
* Χρηματοοικονομική λογιστική
* Διοικητική λογιστική
* Ισοζύγιο

## Παραπομπές


## Εξωτερικοί σύνδεσμοι

*  Διαλογικός ισολογισμός για την εκμάθηση της διπλογραφίας

Κατηγορία:Λογιστική
Κατηγορία:Ορολογία οικονομικών
Κατηγορία:Χρηματοοικονομικά
Κατηγορία:Οικονομική των επιχειρήσεων
Κατηγορία:Διοικητική Λογιστική
Ρας Σιντρ

Η **Ρας Σιντρ** (*[[αραβικά]] : راس سدر*) είναι πόλη της Αιγύπτου στη Χερσόνησο του Σινά, στις ακτές του Κόλπου του Σουέζ, στην Ερυθρά Θάλασσα. Διοικητικά ανήκει στο Κυβερνείο Νοτίου Σινά κι απέχει 200 χιλιόμετρα από το Κάιρο και 60 απο τη Διώρυγα του Σουέζ. Το 2006 αριθμούσε η πόλη, συμπεριλαμβανομένων και των γύρω χωριών, 17.221 κατοίκους.

Βορειοανατολικά της πόλης είναι το πεδίο πετρελαίου της Ασσάλ, ένα από τα μεγαλύτερα στην ανατολική ακτή του κόλπου Σουέζ. Το πετρέλαιο στη θέση αυτή ανακαλύφθηκε για πρώτη φορά το 1947. 

## Κλίμα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου στη Χερσόνησο του Σινά
Κατηγορία:Λιμένες της Αιγύπτου
Βίκτορ Νοριέγα

Ο **Βίκτορ Νοριέγα** (, , Πόλη του Μεξικού, 10 Μαΐου 1972 - ) είναι Μεξικανός ηθοποιός, τραγουδιστής και μοντέλο.

Γεννημένος στην Πόλη του Μεξικού, άρχισε την καριέρα του ως μοντέλο. Σπούδασε Επικοινωνίες. Την ίδια στιγμή  έκανε οντισιόν για μουσικό συγκρότημα και έγινε μέρος των Garibaldi από το 1989 ως το 1998, στο οποίο ήταν ένα από τα οκτώ αρχικά μέλη

Το συγκρότημα επανενώθηκε το 1999, κυκλοφορώντας ένα διπλό CD. Άρχισε έπειτα την καριέρα του στην ηθοποιία στις μεξικάνικες σαπουνόπερες.

## Μουσική
### Garibaldi
Το συγκρότημα διαμορφώθηκε σε μια διανομή ρόλων από τον παραγωγό Λουίς ντε Γιάνο.

## Σαπουνόπερες

## Παραπομπές


## Εξωτερικοί σύνδεσμοι
* 

Κατηγορία:Μεξικανοί ηθοποιοί
Κατηγορία:Μεξικανοί τραγουδιστές
Νησιά Αιγαίου (διαμέρισμα)

Τα **Νησιά του Αιγαίου** αποτελούν ένα από τα γεωγραφικά διαμερίσματα της Ελλάδας.

## Νησιά Αιγαίου (διαμέρισμα)
Περιλαμβάνονται ανά περιφέρεια:
* Περιφέρεια Βορείου Αιγαίου
** Νησιωτικό σύμπλεγμα Βορειοανατολικού Αιγαίου
*** Λέσβος
*** Χίος
*** Σάμος
*** Λήμνος
*** Ικαρία
*** Άγιος Ευστράτιος
*** Ψαρά
*** Φούρνοι
*** Οινούσσες
*** Θύμαινα
*** Αντίψαρα
*** Πασάς
*** Άγιος Μηνάς

* Περιφέρεια Νοτίου Αιγαίου
** Νησιωτικό σύμπλεγμα Κυκλάδων
*** Νάξος 
*** Άνδρος 
*** Πάρος
*** Τήνος 
*** Μήλος 
*** Κέα 
*** Αμοργός
*** Ίος 
*** Κύθνος
*** Μύκονος
*** Σύρος
*** Θήρα (Σαντορίνη)
*** Σέριφος 
*** Σίφνος 
*** Σίκινος 
*** Ανάφη 
*** Κίμωλος 
*** Αντίπαρος 
*** Φολέγανδρος 
*** Μακρόνησος 
*** Ηράκλεια 
*** Γυάρος 
*** Πολύαιγος 
*** Κέρος 
*** Ρήνεια
*** Δονούσα
*** Θηρασία 
*** Αντίμηλος
*** Δεσποτικό 
*** Σχοινούσα
*** Κουφονήσια
*** Δήλος
** Νησιωτικό σύμπλεγμα Δωδεκανήσων
*** Ρόδος
*** Κάρπαθος
*** Κως
*** Κάλυμνος
*** Αστυπάλαια
*** Κάσος
*** Τήλος
*** Σύμη
*** Λέρος
*** Νίσυρος
*** Πάτμος
*** Χάλκη
*** Σαριά
*** Λειψοί
*** Ψέριμος
*** Αγαθονήσι
*** Λέβιθα
*** Καστελόριζο (ή Μεγίστη)
*** Σύρνα
*** Αλιμιά 
*** Αρκοί
*** Γυαλί
*** Νίμος
*** Τέλενδος
*** Φαρμακονήσι
*** Κίναρος
*** Αρμάθια
*** Καλόλιμνος

## Παραπομπές


*
Αιγαιο
Αγία Αικατερίνη (Αίγυπτος)

Η **Αγία Αικατερίνη** () είναι πόλη της Αιγύπτου στη χερσόνησο του Σινά και στο Κυβερνείο Νοτίου Σινά. Είναι η πρωτεύουσα της "Μαρκάζ Αγίας Αικατερίνης". Βρίσκεται στις παρυφές του όρους Ελ Τούρ σε υψόμετρο 1.586 μέτρα, 120 χλμ. μακριά από τη Νουβέιμπα, 300 χλμ. από τη Διώρυγα του Σουέζ, στους πρόποδες του Όρους Σινά σε υψόμετρο 1600 μέτρα και κοντά στο Μοναστήρι της Αγίας Αικατερίνης που κατασκευάστηκε με εντολή του αυτοκράτορα Ιουστινιανού μεταξύ 527 και 565 μ.Χ.. Ο πληθυσμός της είναι 4.603 κάτοικοι (1994). 

Η Αγία Αικατερίνη είναι διάσημος τουριστικός θρησκευτικός προορισμός. Η πόλη ήταν ένα μικρό χωριό όταν το 1980 μετά την ασφαλτόστρωση του δρόμου άρχισε να αναπτύσσεται και πολλοί βεδουίνοι από γειτονικούς οικισμούς εγκαταστάθηκαν εδώ. 

## Κλίμα
Η κλιματική ταξινόμηση Κέππεν χαρακτηρίζει το κλίμα της ως καυτή έρημο (BWH). Έχει τις πιο κρύες νύχτες από οποιαδήποτε άλλη πόλη στην Αίγυπτο. Η υγρασία είναι πολύ χαμηλή ενώ διαφορετικές πηγές δίνουν διαφορετικές μέσες θερμοκρασίες για την πόλη της Αγίας Αικατερίνης.

## Παραπομπές


Κατηγορία:Πόλεις της Αιγύπτου στη Χερσόνησο του Σινά
Το Φως που Καίει

***Το Φως που Καίει*** (πρωτότυπος τίτλος: *Τὸ φῶς ποὺ καίει*) είναι τίτλος βιβλίου του συνθετικού ποιήματος του Κώστα Βάρναλη, που κυκλοφόρησε για πρώτη φορά το 1922, στην Αλεξάνδρεια από το περιοδικό «Γράμματα». Το έργο αυτό του Βάρναλη θεωρείται ένα από τα μεγαλύτερά του, καθώς επίσης σηματοδότησε και τη λογοτεχνική του στροφή. Ο ποιητής είχε προσχωρήσει στην Αριστερά κι αυτό φάνηκε και στην τέχνη του.

Στην αρχική έκδοση του έργου, ο ποιητής είχε χρησιμοποιήσει ψευδώνυμο: *Δήμος Τανάλιας*. Το έργο επανεκδόθηκε το 1933, με πολύ διαφορετικό το Τρίτο μέρος του, από τις εκδόσεις Εστία. Ο Βάρναλης θα αποκαλέσει την επανέκδοση: «ξαναπλασμένη». Το 1973 το έργο εκδόθηκε από τον εκδοτικό οίκο Κέδρος. Σε αυτήν την έκδοση συμπεριλήφθηκαν και έργα του ζωγράφου Γιώργου Γουναρόπουλου. Ενώ προηγουμένως το 1945, το έργο είχε εκδοθεί ξανά.

Στην τελική του μορφή το ἐργο  περιέχει 4 μέρη: Ο Πρόλογος, το Μέρος Πρώτο, το Μέρος Δεύτερο Ιντερμέδιο και το Μέρος Τρίτο, στα οποία χωρίζονται τα εξής 9 ποιήματα:
**Πρόλογος* 
**Ο Μονόλογος του Μώμου*
**Χορός των Ωκεανίδων*, *Ο Χορός των Σεραφείμ*, *Η μάνα του Χριστού*, *Η Μαγδαληνή* 
**Αριστέα και Μαϊμού*, *[[Ο Οδηγητής (ποίημα)|Ο Οδηγητής]]*, *Το τραγούδι του λαού* 

## Παραπομπές


## Εξωτερικοί σύνδεσμοι
*

Κατηγορία:Κώστας Βάρναλης
Κατηγορία:Ελληνικά ποιήματα
Διόκλεια

Το όνομα **Διόκλεια** μπορεί να αναφέρεται:

* Στη Διόκλεια (κράτος), ένα μεσαιωνικό Σερβικό κράτος στο νοτιοανατολικό Μαυροβούνιο
* Στη Διόκλεια (πόλη), ρωμαϊκή πόλη, πρωτεύουσα της ρωμαϊκής επαρχίας Praevalitana καθώς επίσης και επισκοπική έδρα
* Στη Διόκλεια (αγώνες), αγώνες που γίνονταν στα Μέγαρα
* Στη Διόκλεια Φρυγίας, αρχαία πόλη της Φρυγίας της Μικράς Ασίας
Πορτ Φουάντ

μικρογραφία|Η Πορτ Φουάντ
Η **Πορτ Φουάντ**  (*[[αραβικά]] : بور فؤاد *) είναι πόλη της Αιγύπτου στο βορινότερο μέρος της χερσονήσου του Σινά . Βρίσκεται απέναντι από το Πορτ Σάιντ, ανήκουν στην ίδια μητροπολιτική περιοχή, δίπλα στη Διώρυγα του Σουέζ στο σύνορο της Αφρικής με την Ασία.

Η Πόλη είναι χτισμένη πάνω σε ένα τριγωνικό επίπεδο νησί που δημιουργήθηκε από τις δύο εισόδους της Διώρυγας του Σουέζ στην πλευρά της Μεσογείου. Έχει πληθυσμό 560.000 (από το 2003) και διοικητικά ανήκει στο Κυβερνείο Πορτ Σάιντ.

Η Πορτ Φουάντ ιδρύθηκε το 1926, κυρίως για την ανακούφιση του υπερπληθυσμού στο Πορτ Σάιντ, και πήρε το όνομά της από τον τότε βασιλιά της Αιγύπτου Φουάντ Α΄. Κατά την Κρίση του Σουέζ το 1956 την πόλη κατέλαβαν Γαλλικά στρατεύματα και συγκεκριμένα Γάλλοι αλεξιπτωτιστές. Κατά τη διάρκεια του πολέμου ανάμεσα σε Αίγυπτο και Ισραήλ το 1967 η πόλη ήταν το μόνο μέρος της Χερσονήσου Σινά που δεν καταλήφθηκε από τους Ισραηλινούς.

## Παραπομπές



Κατηγορία:Πόλεις της Αιγύπτου στη Χερσόνησο του Σινά
Κατηγορία:Λιμένες της Αιγύπτου
Κατηγορία:Νησιά της Αιγύπτου
Κατηγορία:Διηπειρωτικές πόλεις
Διερευνητική μάθηση

Η **διερευνητική μάθηση** (inquiry-based learning) στηρίζεται κυρίως στις αναζητήσεις, απορίες και ερωτήσεις των µαθητών παρά στη παρουσίαση της διδακτέας ύλης από τον εκπαιδευτικό. Στόχος της διερευνητικής μάθησης είναι η μετατόπιση του βάρους της διδασκαλίας στη διδακτική διαδικασία με διερευνητικές μεθόδους ώστε ο μαθητής να εμπλακεί προσωπικά στη γνωστική διαδικασία και να μάθει πώς να μαθαίνει μόνος του.

Η διερευνητική μάθηση σχετίζεται με τη διερευνητική διδασκαλία (inquiry teaching), η οποία συνιστά μία "μορφή διδασκαλίας με την οποία οι εκπαιδευτικοί παρέχουν στους μαθητές και τις μαθήτριες πληροφορίες, εμπειρίες ή προβλήματα που λειτουργούν ως βάση για τις ερευνητικές δραστηριότητες των μαθητών/-τριών. Οι μαθητές/-τριες δημιουργούν υποθέσεις ή πιθανές λύσεις, συλλέγουν σχετικά δεδομένα και τα αξιολογούν για να καταλήξουν σε ένα συμπέρασμα"

## Ιστορική Αναδρομή
Η διερευνητική μάθηση είναι πρωτίστως μια παιδαγωγική μέθοδος, που αναπτύχθηκε κατά τη διάρκεια του κινήματος ανακαλυπτικής μάθησης κατά τη δεκαετία του 1960 ως απάντηση στις παραδοσιακές μορφές διδασκαλίας, σύμφωνα με τις οποίες οι άνθρωποι όφειλαν να απομνημονεύουν πληροφορίες. Η φιλοσοφία της διερευνητικής μάθησης έχει τις ρίζες της στην εποικοδομητική θεωρία μάθησης, στο έργο δηλαδή των Πιαζέ, Ντιούι, Βιγκότσκι, και Φρέιρε, μεταξύ άλλων, και μπορεί να θεωρηθεί εποικοδομητική. Η παραγωγή πληροφοριών και η δημιουργία νοήματος από αυτές η οποία βασίζεται σε προσωπικές ή κοινωνικές εμπειρίες είναι γνωστή ως εποικοδομισμός (κονστρουκτιβισμός). Η βιωματική μάθηση του Ντιούι (μάθηση μέσω της εμπειρίας) προϋποθέτει την ενεργητική συμμετοχή του μαθητή σε προσωπικές και αυθεντικές εμπειρίες, το να έχει νόημα γι αυτόν η διαδικασία. Η διερευνητική μάθηση μπορεί να πραγματοποιηθεί μέσω της βιωματικής μάθησης, στο βαθμό που περιλαμβάνει την εμπλοκή με το υπό μελέτη περιεχόμενο / υλικό, τη διερεύνηση και τη συνεργασία στην προσπάθεια δημιουργίας νοήματος. Ο Βιγκότσκι προσέγγισε τον εποικοδομισμό ως μάθηση μέσω της εμπειρίας που επηρεάζεται από την κοινωνία και τον μεσολαβητή. Η έννοια που κατασκευάζεται από μια εμπειρία μπορεί να έχει τόσο ατομικό όσο και ομαδικό χαρακτήρα..

## Χαρακτηριστικά της διερευνητικής μάθησης
Ειδικές διαδικασίες μάθησης περιλαμβάνουν:
* Θέση ερωτήσεων
* Επίτευξη υποστηρικτικών αποδείξεων για απάντηση στις ερωτήσεις
* Ερμηνεία των αποδείξεων που συλλέγονται
* Σύνδεση της ερμηνείας με τη γνώση που αποκτήθηκε από την έρευνα
* Δημιουργία επιχειρημάτων και δικαιολόγηση της ερμηνείας

## Παραπομπές


Κατηγορία:Εκπαιδευτικές πρακτικές
Κατηγορία:Φιλοσοφία της εκπαίδευσης
Κατηγορία:Εκπαιδευτική μεταρρύθμιση
Ζίφτα

Η **Ζίφτα** (*[[αραβικά]] : زفتى*) είναι πόλη της Αιγύπτου στο Κυβερνείο Γαρμπία. Βρίσκεται 25 χιλιόμετρα νότια-ανατολικά του Κυβερνείου Τάντα, στην αριστερή όχθη του ανατολικού κλάδου του Νείλου. Ο πληθυσμός της πόλης των 93.740 άτομα (2006). Στην απέναντι όχθη του Νείλου είναι η πόλη Μιτ Γαρμ που ανήκει διοικητικά στο Κυβερνείο Ντακάχλια.

## Ιστορία
Στη Ζίφτα είναι ένα από τα φράγματα του Νείλου, που χτίστηκε το 1881 και ανακατασκευάστηκε το 1952 για τον έλεγχο της ροής του νερού.

Στη σύγχρονη ιστορία της Αιγύπτου η πόλη είναι γνωστή από το γεγονός ότι κατά τη διάρκεια της Αιγυπτιακής επανάστασης του 1919, όταν ο Σαάντ Χαγλούλ εγκατέλειψε τη χώρα για τη Μάλτα, ο πληθυσμός της πόλης συγκεντρώθηκαν και διακήρυξαν την ανεξαρτησία της Δημοκρατίας της Ζίφτα.

Στην Ζίφτα υπήρχε μικρή ελληνική παροικία από το 1907.

## Παραπομπές


Κατηγορία:Πόλεις της Αιγύπτου
Πότης Παρασκευόπουλος

Ο ** Παναγιώτης (Πότης) Παρασκευόπουλος** (1924 - 18 Μαΐου 1996) ήταν Έλληνας δημοσιογράφος, συγγραφέας και πολιτικός.

## Βιογραφία
Γεννήθηκε το 1924 στην Καλαμάτα. Κατά τη διάρκεια της Κατοχής, συμμετείχε στο κίνημα της Εθνικής Αντίστασης από τις γραμμές του ΕΑΜ, και υπέστη διώξεις και εξορίες στα μετεμφυλιακά χρόνια.

Εργάστηκε ως δημοσιογράφος στην προδικτατορική Αυγή, ενώ διετέλεσε βουλευτής της ΕΔΑ από το 1964 μέχρι την επιβολή της χούντας το 1967. Μεταπολιτευτικά και μέχρι το θάνατό του, υπήρξε αρθρογράφος της Ελευθεροτυπίας.

Μαζί με τον σκηνοθέτη Νίκο Τζίμα και τον Τάσο Λέρτα, έγραψαν το σενάριο της πολύ γνωστής ταινίας «*Ο άνθρωπος με το γαρύφαλλο*», με θέμα τη δίκη και εκτέλεση του Νίκου Μπελογιάννη.

Το 1995 εξέδωσε βιογραφία του Ανδρέα Παπανδρέου με τίλο «*Ανδρέας Παπανδρέου: Η Πολιτική του Πορεία, 1960 - 1995*».

Πέθανε μετά από σύντομη ασθένεια στο νοσοκομείο «Ευαγγελισμός», στις 18 Μαΐου 1996.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Μέλη του ΕΑΜ
Who's Better, Who's Best

**Who's Better, Who's Best** είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε το Μάρτιο του 1988 μέσω της δισκογραφικής εταιρείας "MCA Records".

Η συλλογή περιλαμβάνει κομμάτια από όλη την δισκογραφία του συγκροτήματος, με εξαίρεση τον τελευταίο στούντιο δίσκο πριν την διάλυση τους με τίτλο "*[[It's Hard]]*".

Κατά την κυκλοφορία της, ανέβηκε στο βρετανικό Top-10 και αργότερα βραβεύθηκε ως πλατινένια και στις δύο πλευρές του Ατλαντικού.

## Τραγούδια του δίσκου
**1. My Generation** *(Townshend)* - 3:16
**2. Anyway, Anyhow, Anywhere** *(Townshend, Daltrey)* - 2:39
**3. The Kids Are Alright** *(Townshend)* - 2:45
**4. Substitute** *(Townshend)* - 3:46
**5. I'm a Boy** *(Townshend)* - 2:38
**6. Happy Jack** *(Townshend)* - 2:12
**7. Pictures of Lily** *(Townshend)* - 2:42
**8. I Can See for Miles** *(Townshend)* - 4:06
**9. Who Are You** *(Townshend)* - 5:03
**10. Won't Get Fooled Again** *(Townshend)* - 3:38
**11. Magic Bus** *(Townshend)* - 3:19
**12. I Can't Explain** *(Townshend)* - 2:04
**13. Pinball Wizard** *(Townshend)* - 2:59
**14. I'm Free** *(Townshend)* - 2:40
**15. See Me, Feel Me** *(Townshend)* - 3:30
**16. Squeeze Box** *(Townshend)* - 2:40
**17. Join Together** *(Townshend)* - 4:19
**18. You Better You Bet** *(Townshend)* - 5:37
**19. Baba O'Riley** *(Townshend)* - 5:00

## Θέσεις τσαρτ
***Who's Better, Who's Best*** *(άλμπουμ)*

***Επίσημη κυκλοφορία: [[18 Μαρτίου]] [[1988]]***

## Βραβεία
***Who's Better, Who's Best*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Ηνωμένο Βασίλειο (*BPI Certification*): Πλατινένιος 
Καναδάς (*CRIA Certification*): 2 x πλατινένιος 

## Τα μέλη των The Who
Το "*Who's Better, Who's Best*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά, φυσαρμόνικα
* **[[Πιτ Τάουνσεντ]]** - κιθάρα, πλήκτρα, φωνητικά
* **[[Τζον Εντουίστλ]]** - μπάσο, πλήκτρα, φωνητικά
* **[[Κιθ Μουν]]** - τύμπανα, φωνητικά

## Παραπομπές


## Πηγές
* Who's Better, Who's Best - The Who | Songs, Reviews, Credits, Awards | AllMusic
* Who, The - Who's Better, Who's Best (Vinyl, LP) at Discogs
* Who's Better Who's Best - The Who - TheWho.com

Κατηγορία:Δισκογραφία των The Who
Κατηγορία:Άλμπουμ του 1988
Καφρ ελ Ζαγιάτ

Η **Καφρ ελ Ζαγιάτ** (*[[αραβικά]] : زفتى*) είναι πόλη της Αιγύπτου στο Κυβερνείο Γαρμπία με 77.000 περίπου κατοίκους, χτισμένη στη δυτική όχθη του Νείλου. Στη πόλη έχει εργοστάσια εταιρεία φυτοφαρμάκων και λιπασμάτων από το 1955. Απέχει 93 περίπου χλμ από τη Αλεξάνδρεια και 97 περίπου χλμ από το Κάιρο.

Η Καφρ ελ Ζαγιάτ ήταν από τις πρώτες πόλεις που συνδέονταν σιδηροδρομικά στη χώρα, το 1854 έφτασε στην πόλη το τρένο και δημιουργήθηκε σιδηροδρομικός σταθμός, ενώ συνδέθηκε ταυτόχρονα με την Αλεξάνδρεια. Ήταν η πρώτη σιδηροδρομική γραμμή στη χώρα από την Αλεξάνδρεια στο Κάιρο.

Στην πόλη υπάρχει ελληνική παροικία από το 1873 και ήταν έδρα αρκετών ελληνικών επιχειρήσεων. Η κοινότητα διατηρούσε από το 1919 πρότυπο σχολείο μετά από προσπάθειες του Αθανάσιου Μαρσέλου και ναό. Από την ελληνική κοινότητα εκδιδόταν το περιοδικό "Η Χαρά του Προσκόπου" την περίοδο 1929-1930.

## Παραπομπές


Κατηγορία:Πόλεις της Αιγύπτου
A Change of Seasons

Το ***A Change of Seasons*** είναι ΕΡ του αμερικάνικου progressive metal συγκροτήματος Dream Theater, το οποίο κυκλοφόρησε στις 19 Σεπτεμβρίου 1995 μέσω της δισκογραφικής εταιρίας EastWest.

Η συγκεκριμένη κυκλοφορία ξεκινάει με το ομώνυμο κομμάτι, διάρκειας 23 λεπτών, το οποίο συνέθεσε το συγκρότημα την περίοδο 1990-1991 πριν τις ηχογραφήσεις του άλμπουμ *[[Images And Words]]*. Το τραγούδι αυτό ηχογραφήθηκε τον Μάιο του 1995 στα BearTracks Studios της Νέας Υόρκης και περιέχει απόσπασμα από την ταινία *[[Ο Κύκλος των Χαμένων Ποιητών]]* του 1989, όπως και ατάκες από το ποίημα "*To the Virgins, to Make Much of Time*" του Ρόμπερτ Χέρικ.

Τα υπόλοιπα πέντε κομμάτια είναι ζωντανά ηχογραφημένα στο "Ronnie Scott's Jazz Club" του Λονδίνου στις 31 Ιανουαρίου του 1995. Όλα τα κομμάτια είναι διασκευές, όπου οι Dream Theater παίζουν τραγούδια των Έλτον Τζον, Deep Purple και Led Zeppelin, όπως και ένα μεγάλο ποτ-πουρί από κομμάτια των Pink Floyd, Kansas, Queen, Journey, Dixie Dregs και Genesis.

Η διάρκεια της συγκεκριμένης κυκλοφορίας ξεπερνάει αυτήν ενός κανονικού ΕΡ (Extended Play), αλλά ο ντράμερ Μάικ Πορτνόι δήλωσε ότι ήταν σημαντικό για το συγκρότημα και την δισκογραφική εταιρεία να μην κυκλοφορήσει ως στούντιο δίσκος και γι' αυτό τον λόγο του έδωσαν την ετικέτα του ΕΡ.

Το *A Change of Seasons* έφθασε στο # 58 του Billboard στις Ηνωμένες Πολιτείες και μέχρι τον Φεβρουάριο του 2002 είχε πουλήσει, στην πατρίδα του συγκροτήματος, περισσότερα από 157.000 αντίτυπα.

## Λίστα τραγουδιών
1. **A Change of Seasons** *(Petrucci, LaBrie, Moore, Myung, Portnoy)* - 23:09
* *"I. The Crimson Sunrise"*
* *"II. Innocence"*
* *"III. Carpe Diem"*
* *"IV. The Darkest of Winters"*
* *"V. Another World"*
* *"VI. The Inevitable Summer"*
* *"VII. The Crimson Sunset"*
2. **Funeral for a Friend/Love Lies Bleeding** *(Bernie Taupin, Elton John)* - 10:483. **[[Perfect Strangers (τραγούδι των Deep Purple)|Perfect Strangers]]** *(Blackmore, Gillan, Glover)* - 5:334. **[[Led Zeppelin]] Medley** *(Page, Plant)* - 7:28
* *"The Rover"*
* *"Achilles Last Stand"*
* *"The Song Remains the Same"*
5. **The Big Medley** *(Waters, Livgren, Mercury, Perry, Morse, Rutherford, Banks, Collins)* - 7:28
* *"In the Flesh?"* (Pink Floyd)
* *"Carry On Wayward Son"* (Kansas)
* *"Bohemian Rhapsody"* (Queen)
* *"Lovin', Touchin', Squeezin'"* (Journey)
* *"Cruise Control"* (Dixie Dregs)
* *"Turn It On Again"* (Genesis)

## Θέσεις τσαρτ
*A Change of Seasons (άλμπουμ)*

Επίσημη κυκλοφορία: 3 Σεπτεμβρίου 1993

## Συντελεστές
* Τζέιμς ΛαΜπρι - φωνητικά
* Τζον Πετρούτσι - κιθάρα
* Ντέρεκ Σέρινιαν - πλήκτρα
* Τζον Μιανγκ - μπάσο
* Μάικ Πορτνόι - τύμπανα

## Παραπομπές


## Εξωτερικοί σύνδεσμοι
* ''A Change of Seasons'' στο AllMusic
* A Change of Seasons στην Encyclopaedia Metallum
* Dream Theater δισκογραφία  στο Listal

Κατηγορία:Δισκογραφία των Dream Theater
Κατηγορία:Άλμπουμ του 1995
Κάρλος Αγκοστίνιο ντο Ροζάριο

Ο **Κάρλος Αγκοστίνιο ντο Ροζάριο** (Carlos Agostinho do Rosário, γεννήθηκε στις 26 Οκτωβρίου 1954) είναι διπλωμάτης και πολιτικός της Μοζαμβίκης, ο οποίος υπηρέτησε ως πρωθυπουργός από τις 17 Ιανουαρίου 2015 έως την απόλυσή του στις 3 Μαρτίου 2022. Αντικατέστησε τον Αλμπέρτο Βακίνα έχοντας διοριστεί από τον πρόεδρο Φιλίπε Νιούσι.

## Καριέρα
Ο ντο Ροζάριο ήταν κυβερνήτης της επαρχίας Ζαμβέζια. Προτού γίνει πρεσβευτής, υπηρέτησε ως υπουργός Γεωργίας και Αλιευμάτων επί προεδρίας του Ζοακίμ Τσισάνο τη δεκαετία του ' 90.
Από το 2009 ως το 2015 ο ντο Ροζάριο υπηρέτησε ως πρεσβευτής της Μοζαμβίκης στην Ινδονησία. Επίσης, έχει υπηρετήσει ως πρεσβευτής στην Ινδία, στην Ταϊλάνδη και σε άλλες ασιατικές χώρες.

Στις 11 Ιανουαρίου 2015 ο πρωθυπουργός Αλμπέρτο Βακίνα παύτηκε από τα καθήκοντά του από τον πρόεδρο Γκεμπούζα, ώστε να καταλάβει την έδρα του στο Κοινοβούλιο, μαζί με άλλους 6 υπουργούς της κυβέρνησής του. Αντικαταστάτης του Βακίνα διορίστηκε ο Ροζάριο δύο ημέρες μετά ητν ορκωμοσία του νέο προέδρου Φιλίπε Νιούσι.

## Παραπομπές


Κατηγορία:Πρωθυπουργοί της Μοζαμβίκης
Πρωθυπουργός της Μοζαμβίκης

Ο **Πρωθυπουργός της Μοζαμβίκης** είναι ο αρχηγός κυβέρνησης της Μοζαμβίκης. Ο διορισμός του γίνεται από τον πρόεδρο της χώρας, με βάση το Σύνταγμα. Το αξίωμα του Πρωθυπουργού θεσμοθετήθηκε το 1974 και πρώτος πρωθυπουργός στην ιστορία διετέλεσε ο Ζοακίμ Σισάνο. Από το 1975 ως το 1986 το αξίωμα είχε καταργηθεί. Η πρώτη γυναίκα που έγινε πρωθυπουργός είναι η Λουίζα Ντιόγκο.

## Πρωθυπουργοί της Μοζαμβίκης (1974- σήμερα)
**Κόμματα και οργανώσεις:**

*FRELIMO = Frente da Libertação de Moçambique (απολυταρχικό και σοσιαλιστικό, εγκατέλειψε το Μαρξισμό-Λενινισμό στις 30 Ιουλίου του 1989)

## Παραπομπές


*
Μοζαμβ
Καίτη Παπανίκα

Η **Καίτη Παπανίκα** (Νέα Φιλαδέλφεια, 14 Ιουνίου 1942 – Αθήνα, 12 Ιουνίου 2017) ήταν Ελληνίδα ηθοποιός.

## Βιογραφία
Γεννήθηκε στην Νέα Φιλαδέλφεια, στις 14 Ιουνίου 1942.

Οι γονείς της ήταν από τις Αχαρνές (Μενίδι) Αττικής. Σπούδασε στη Δραματική Σχολή του Εθνικού Θεάτρου και απεφοίτησε με άριστα. Διδάχτηκε την υποκριτική από σημαντικούς δασκάλους, όπως την Κατίνα Παξινού, την Άννα Συνοδινού, τον Θάνο Κωτσόπουλο, τον Δημήτρη Μυράτ, τον Λυκούργο Καλλέργη, την Ελένη Χαλκούση και τον Αλέξη Σολομό. Παράλληλα σπούδασε κλασικό τραγούδι στο Ωδείο Αθηνών. Μαθήτρια ακόμη πήρε μέρος σε φεστιβάλ απαγγελίας ποίησης στο Παρίσι, βραβεύθηκε και κηρύχθηκε επίτιμη δημότης.  

Πρωτοεμφανίστηκε στη σκηνή το 1964 στο έργο *Υπόγειο της Λέλας* του Βασίλη Ιμπροχώρη στο Θέατρο Αττικόν. Στη συνέχεια συνεργάστηκε με θιάσους γνωστών πρωταγωνιστών και διακρίθηκε στην πρόζα και την επιθεώρηση. Στον κινηματογράφο ξεκίνησε το 1963 με την ταινία *Μας κρύβουν τον Ήλιο* και το 1968 ήταν σταθμός για την καριέρα της, αφού έγινε περισσότερο γνωστή όταν έπαιξε στην ταινία *[[Μια Ιταλίδα από την Κυψέλη|Μια Ιταλίδα απο την Κυψέλη]]*.  

Σε όλη τη σταδιοδρομία της έλαβε μέρος σε περισσότερες από πενήντα ταινίες, δράματα, κωμωδίες και περιπέτειες. Είχε τιμηθεί με το κρατικό βραβείο Α' Γυναικείου ρόλου το 1990 για την ερμηνεία της στην ταινία *[[Άντε γεια]]* του Γιώργου Τσεμπερόπουλου, ενώ είχε παίξει και σε αρκετές τηλεοπτικές σειρές. Η ηθοποιός, η οποία ξεχώριζε για το ήθος της, την καλοσύνη και τις προοδευτικές ιδέες της, πήρε την απόφαση να προσφέρει τον μισθό της σε άπορες οικογένειες. Ο προβληματισμός για τα κοινά την οδήγησε στη θέση της δημοτικής συμβούλου στη Νέα Φιλαδέλφεια. Ως αντιπρόεδρος στον τομέα του Πολιτισμού και του Αθλητισμού, έριξε στο τραπέζι μια ρηξικέλευθη πρόταση: να δίνει τον μισθό της από το δημοτικό συμβούλιο (600 ευρώ) σε οικογένειες που έχουν πραγματική ανάγκη από χρήματα για να επιβιώσουν.

Υπήρξε σύζυγος του γνωστού ηθοποιού Θεόδωρου Κατσαδράμη. Η Καίτη Παπανίκα ήταν δασκάλα στη Σχολή Υποκριτικής του Αντώνη Ανδριόπουλου. Στις 8 Φεβρουαρίου 2015 ανακηρύχθηκε ομόφωνα Επίτιμο Μέλος της Φιλότεχνης Λέσχης Αχαρνών (Μενιδίου).

Στις 12 Ιουνίου 2017, απεβίωσε σε ηλικία 74 ετών στην Αθήνα από καρκίνο.

## Φιλμογραφία

### Κινηματογράφος

### Βιντεοταινίες

### Τηλεταινίες

### Τηλεοπτικό θέατρο

### Τηλεοπτικές σειρές

## Παραστασιογραφία

Συμπληρωματικός κατάλογος θεατρικών παραστάσεων, στις οποίες συμμετείχε η Κ. Παπανικα, ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Κολεκτιβισμός

Με τον όρο **κολεκτιβισμός** εννοούμε ένα οικονομικοπολιτικό σύστημα όπου τα μέσα παραγωγής, κεφάλαιο, εργασία, περνάνε στα χέρια κοινωνικών ομάδων ή συνεταιρισμών καταργώντας την ατομική ιδιοκτησία. Ο κολεκτιβισμός εναντιώνεται στον ατομικισμό.

## Εξωτερικοί σύνδεσμοι
* 
* 


Κατηγορία:Ορολογία της κοινωνιολογίας
Κατηγορία:Κοινωνική ψυχολογία
Κατηγορία:Πολιτισμός
Σέσαρ Γκαβίρια

Ο **Σέσαρ Γκαβίρια**  (*César Gaviria*) ισπανική  προφορά ΔΦΑ:  [ˈsesaɾ ɣaˈβirja], γεννημένος στις 31 Μαρτίου 1947, ήταν ο Πρόεδρος της Κολομβίας (1990–1994) και ο 7ος Γενικός Γραμματέας του Οργανισμού Αμερικανικών Κρατών (1994-2004) 

Σε ηλικία 23 ετών, εξελέγη δημοτικός σύμβουλος στη γενέτειρα του Περέιρα, και τέσσερα έτη αργότερα έγινε ο δήμαρχος της πόλης. Το 1974 εξελέγη στη Βουλή των Αντιπροσώπων, του οποίου ήταν Πρόεδρος το 1984-85. Τρία χρόνια αργότερα έγινε συν-πρόεδρος του κολομβιανού Φιλελεύθερου κόμματος.

Ήταν ο αρχηγός της προεκλογικής καμπάνιας του Λουίς Καρλος Γκαλάν, κατά τη διάρκεια της προεδρικής εκστρατείας του Γκαλάν του 1989. Όταν ο Γκαλάν σκοτώθηκε το 1989. Ο Γκαβίρια ανακηρύχθηκε ως πολιτικός διάδοχος του Γκαλάν.

## Προεδρία
Το 1990 εξελέγη πρόεδρος της Κολομβίας, όντας ο υποψήφιος του Φιλελεύθερου Κόμματος. Κατά τη διάρκεια της κυβέρνησης του ένα νέο σύνταγμα εγκρίθηκε το 1991. Ως πρόεδρος, ο Γκαβίρια οδήγησε επίσης την πάλη ενάντια στο καρτέλ ναρκωτικών του Κάλι, και οι διάφορες φατρίες ανταρτών.

## Γενικός Γραμματέας του Οργανισμού Αμερικανικών Κρατών
Το 1994, ο Γκαβίρια εξελέγη Γενικός Γραμματέας του Οργανισμού Αμερικανικών Κρατών. Επανεξελέγη το 1999. ok

## Παραπομπές


## Πηγές
*Βιογραφία στα ισπανικά στο Fundación CIDOB 

## Εξωτερικοί σύνδεσμοι
* 

Κατηγορία:Πρόεδροι της Κολομβίας
Κλαούντιο Μπαγκίνι

Ο σεβασμιότατος **Κλαούντιο Μπαγκίνι** (*Claudio Baggini*, 1 Αυγούστου 1936 - 25 Σεπτεμβρίου 2015) ήταν από τις 12 Μαρτίου 2011 επίτιμος επίσκοπος της Ρωμαιοκαθολικής Εκκλησίας, με έδρα στο Βιτζέβανο (*Vigevano*) της Λομβαρδίας της Ιταλίας, αντικαθιστώντας τον Τζιοβάννι Λοκατέλλι (*Giovanni Locatelli*).

Κατά τη διάρκεια της θητείας του στις 21 Απριλίου 2007, συνόδευσε τον πάπα Βενέδικτο ΙΣΤ΄ στην επίσκεψή του στο Βιτζέβανο.

## Παραπομπές


## Πηγές
* Ιστότοπος της Επισκοπής του Βιτζέβανο 
* Catholic Hierarchy

## Εξωτερικοί σύνδεσμοι
* 

Κατηγορία:Ιταλοί κληρικοί
Κατηγορία:Επίσκοποι του Βιτζέβανο
Αφρός σιλικόνης

Ο **αφρός σιλικόνης** είναι ένα προϊόν συνθετικού καουτσούκ που χρησιμοποιείται στη στεγανοποίηση, σε φύλλα και σε αντιπυρικά συστήματα. Είναι διαθέσιμο σε στερεή, σκληρυμένη μορφή καθώς και σε μεμονωμένα υγρά συστατικά για εγκαταστάσεις πεδίου.

## Χρήσεις
*Σε παρεμβύσματα
*Σε φύλλα
*Σε σωλήνες υψηλής θερμοκρασίας για αυτόκλειστα
*Σε αντιπυρικά συστήματα
*Σε επιφανειοδραστικά

## Βουλκανισμός
Όταν τα συστατικά στοιχεία του αφρού σιλικόνης αναμειγνύονται μαζί, παράγουν  αέριο υδρογόνο, που προκαλεί το σχηματισμό φυσαλίδων μέσα στο ελαστικό, καθώς αλλάζει από υγρό σε στερεό. Αυτό καταλήγει σε μια εξωτερική πίεση, προκαλώντας τριβή μεταξύ του αφρού και του οτιδήποτε χύνεται μέσα. Η θερμοκρασία και η υγρασία μπορούν να επηρεάσουν τον βαθμό επέκτασης. Αν το αέριο διαφεύγει με την πάροδο του χρόνου, αυτή η τριβή μειώνεται.

## Εξωτερικοί σύνδεσμοι

*United States Nuclear Regulatory Commission Event Number: 46261: '''1" gap appeared in the RTV silicone foam firestop in an Appendix R wall between Fire Area (FA) 29 and FA 30 at PRAIRIE ISLAND, MN, NRC Region 3''', Notification Date: 09/20/2010, Notification Time: 17:26 (ET), Event Date: 09/16/2010, Event Time: 13:43 (CDT), Last Update Date: 09/20/2010
*Silicone foam used as high temperature tube for autoclave
*Stockwell Elastomerics silicone foam used in gasketing
*Silicone sponge sheets
*United States Nuclear Regulatory Commission Information Notice 88-04, INADEQUATE QUALIFICATION AND DOCUMENTATION OF FIRE BARRIER PENETRATION SEALS - Bounding
*United States Nuclear Regulatory Commission Information Notice 88-04 Supplement 1, INADEQUATE QUALIFICATION AND DOCUMENTATION OF FIRE BARRIER PENETRATION SEALS - 4 fires in Diablo Canyon starting inside silicone foam
*United States Nuclear Regulatory Commission Information Notice 88-56 POTENTIAL PROBLEMS WITH SILICONE FOAM FIRE BARRIER PENETRATION SEALS
*United States Nuclear Regulatory Commission Information Notice 94-28 POTENTIAL PROBLEMS WITH FIRE-BARRIER PENETRATION SEALS)
*ccnr.org Representative Ed Markey's Statements concerning flammable firestops
*Silicone foam surfactant, the Marangioni effect on cell stabilisation

Κατηγορία:Καουτσούκ
Κατηγορία:Αφροί
Αντόνιο Ντι Μπενεντέττο

Ο **Αντόνιο Ντι Μπενεντέττο** (Antonio Di Benedetto, Μεντόσα, 2 Νοεμβρίου 1922 – Μπουένος Άιρες, 10 Οκτωβρίου 1986) ήταν Αργεντινός συγγραφέας.

Δημοσιογράφος στο επάγγελμα, έγραψε διηγήματα και μυθιστορήματα. Αν και μέρος του λατινοαμερικάνικου *boom* (Μπόρχες, Γκαρσία Μάρκες, Κορτάσαρ κτλ.), ο Ντι Μπενεντέττο δεν κέρδισε όσο ζούσε τη δημοσιότητα άλλων συγγραφέων.

Το πρώτο του βιβλίο, τη συλλογή διηγημάτων *Mundo animal* (Ο κόσμος των ζώων), το δημοσίευσε το 1952. Ακολούθησαν τα μυθιστορήματα: *Zama* το 1956, *El silenciero* το 1964 και *Los suididas* (*Οι αυτόχειρες*) το 1969, που αποτελούν ένα είδος τριλογίας, «trilogía de la espera».

Το 1976, λίγες ώρες μετά την επιβολή της δικτατορίας στη χώρα του την Αργεντινή, συνελήφθη. Αφέθηκε ελεύθερος ύστερα από 19 μήνες φυλάκισης και βασανιστηρίων, χάρη στην πίεση Αργεντινών και Ευρωπαίων συγγραφέων όπως ο νομπελίστας Χάινριχ Μπελ. Εξορίστηκε στην Ισπανία, απ’ όπου επέστρεψε στην Αργεντινή το 1984, λίγο πριν από το θάνατό του. 

Εκτός από μυθιστορήματα και διηγήματα, έχει γράψει και σενάρια για τον κινηματογράφο. Το μυθιστόρημά του *Οι αυτόχειρες* μεταφέρθηκαν το 2006 στον κινηματογράφο από τον Juan Villegas. 

Στην Ελλάδα το μόνο έργο του που κυκλοφορεί είναι το μυθιστόρημα  **Οι αυτόχειρες** (Los suididas), απο τις εκδοσεις Αποπειρα και **Σαμα**  (Zama) απο τισ εκδοσεις Καστανιωτης, σε μετάφραση της Άννας Βερροιοπούλου, 

## Παραπομπές


## Εξωτερικοί σύνδεσμοι
*«Ο άγνωστος κλασικός: Αντόνιο Ντι Μπενεντέττο»
*Di Benedetto Βιογραφία και εργογραφία (ισπ.)
*Antonio Di Benedetto, *Internet Movie Database*

Κατηγορία:Αργεντινοί μυθιστοριογράφοι
Κατηγορία:Αργεντινοί διηγηματογράφοι
Barrett M95

Το **Barrett M95** είναι ένα τουφέκι ελεύθερου σκοπευτή με θαλάμη .50 BMG (12,7×99&nbsp;mm), και κατασκευάζεται από την εταιρία Barrett Firearms.

## Περιγραφή

Το M95 είναι μια βελτιωμένη έκδοση του προηγούμενου Barrett M90. Είναι ένα  τουφέκι ελεύθερου σκοπευτή σε σχεδίαση bullpup (γεμιστήρας πίσω από την σκανδάλη). Η κύρια διαφορά μεταξύ του M95 και M90 είναι το ότι η πιστολοειδής λαβή και η σκανδάλη έχουν μετακινηθεί προς τα εμπρός κατά 1 ίντσα (25&nbsp;mm) για την καλύτερη αφαίρεση του γεμιστήρα. Επίσης, η χειρολαβή του κλείστρου έχει επανασχεδιαστεί και είναι λυγισμένη προς τα πίσω, η θαλάμη της κάννης έχει χρωμιοθεί, ενώ υπάρχουν και κάποιες μικρές αλλαγές στη σκανδάλη και στον επικρουστήρα.

## XM 107
Το 1999, το M95 κέρδισε σε ένα στρατιωτικό διαγωνισμό για να γίνει το νέο XM107. Ένας μικρός αριθμός αγοράστηκε από τον αμερικανικό στρατό για περαιτέρω δοκιμές, αλλά τελικά, το M82 επιλέχθηκε. Στον δικτυακό τόπο της Barrett ανακοινώθηκε επίσης ότι το τουφέκι M95 χρησιμοποιείται για στρατιωτικούς σκοπούς αλλά και σε άλλα σώματα ασφαλείας σε τουλάχιστον άλλες 15 χώρες.

## Χρήστες

*: *Jagdkommando* ειδική ομάδα του Αυστριακού Στρατού.
*
*
*
*: Γεωργιανές ένοπλες δυνάμεις και Ταξιαρχία ειδικών Δυνάμεων]
*: 9ο Σύνταγμα Αλεξιπτωτιστών "Col Moschin".
*: Ιορδανικές Δυνάμεις Ειδικών Επιχειρήσεων.
*: Μαλαισιανός Στρατός - Grup Gerak Khas.
*: Ολλανδικό Βασιλικό Σώμα Πεζοναυτών και Ολλανδικός Στρατός.
*: Σώμα Πεζοναυτών Φιλιππίνων. 
*: Ισπανικός Στρατός και Ισπανικό Ναυτικό.
*: Βατραχάνθρωποι Βασιλικού Ναυτικού της Ταϊλάνδης.

## Αναφορές


Κατηγορία:Τυφέκια
Barrett XM500

Το **Barrett XM500** είναι ένα ημι-αυτόματο αντι-υλικό τουφέκι ελεύθερου σκοπευτή με λειτουργία αερίων από την Barrett Firearms. Είναι τροφοδοτούμενο από έναν αποσπώμενο γεμιστήρα 10-φυσιγγίων που βρίσκεται πίσω από τη σκανδάλη σε διαμόρφωση bullpup.

Βασίστηκε στην έκδοση Barrett M82/M107 .50 BMG ελεύθερου σκοπευτή. Σκοπός του είναι να είναι ένα ελαφρύτερο και πιο συμπαγές ως εναλλακτική λύση για το M82. Δεδομένου ότι η XM500 έκδοση έχει σταθερή κάννη (αντί του σχεδιασμού οπισθοχωρούμενης κάννης του M82), θα έχει πιθανόν κάπως μεγαλύτερη ακρίβεια.

Όπως και με τον προκάτοχό του, έρχεται με ένα αφαιρούμενο ρυθμιζόμενο δίποδα τοποθετημένο κάτω από την κάννη, και μία επικαθήμενη βάση Picatinny για την προσάρτηση διόπτρας ή άλλων αξεσουάρ.

## Δείτε επίσης
* Barrett M95
* Barrett M82
* Barrett XM109

## Αναφορές


## Εξωτερικοί σύνδεσμοι
* 
* 

Κατηγορία:Τυφέκια
Κρητική επανάσταση 1878

Η Κρήτη για μια δεκαετία (1868-1877) διοικούνταν με βάση τον Οργανικό Νόμο του 1868, τον οποίο διαρκώς παραβίαζαν οι μουσουλμάνοι του νησιού. Το 1877 επικρατούσε επαναστατικός αναβρασμός  παράλληλα με τον Ρωσοτουρκικό πόλεμο. Ιδρύθηκαν τότε στην Κρήτη τρία επαναστατικά κομιτάτα, στο Βάμο, στα Χανιά και στο Ρέθυμνο, ενώ μέχρι τον Ιανουάριο του 1878 η επανάσταση είχε επεκταθεί σε όλο το νησί. Μετά την ήττα της Τουρκίας στον πόλεμο με τη Ρωσία οι Μεγάλες Δυνάμεις, στις 13 Ιουνίου 1878 στο Βερολίνο, υποχρέωσαν το Σουλτάνο να εφαρμόσει τον Οργανικό Νόμο του 1868. Το αποτέλεσμα αυτό δεν ικανοποιούσε τους Κρητικούς, οι οποίοι συνέχισαν να εξεγείρονται. Η Τουρκία, μετά από υπόδειξη της Αγγλίας, δέχθηκε να υπογράψει τον Οκτώβριο του 1878 τη Σύμβαση της Χαλέπας, προάστιο των Χανίων, η οποία παραχωρούσε στην Κρήτη ημιαυτονομία

Η Σύμβαση αποτελούνταν από 16 άρθρα και 6 ειδικές διατάξεις. Οι κυριότερες διατάξεις της είναι οι ακόλουθες:

1) Ο Γενικός Διοικητής Κρήτης θα μπορούσε να είναι και Χριστιανός και η θητεία του οριζόταν για πέντε χρόνια με δυνατότητα  ανανέωσης.

2) Ο Γενικός Διοικητής θα είχε και ένα σύμβουλό του από το αντίθετο θρήσκευμα

3) Οι Χριστιανοί Πληρεξούσιοι στη Γενική Συνέλευση ορίζονταν σε 49 έναντι 31 Μουσουλμάνων.

4) Ιδρυόταν Κρητική Χωροφυλακή.

5) Αναγνωριζόταν η Ελληνική ως επίσημη γλώσσα των δικαστηρίων και της Γενικής Συνέλευσης. Μόνο τα επίσημα πρακτικά, οι αποφάσεις των δικαστηρίων και η επίσημη αλληλογραφία θα συντάσσονταν και στις δύο γλώσσες.

6) Για να επικρατήσουν ειρηνικές συνθήκες διαβίωσης, δόθηκε γενική αμνηστία.

7) Προβλεπόταν προσωρινή απαλλαγή από ορισμένους φόρους.

8) Επιτρεπόταν η ίδρυση Φιλολογικών Συλλόγων και η έκδοση εφημερίδων.

Η Σύμβαση της Χαλέπας αποτελούσε ένα θετικό βήμα προς τη σταδιακή διαμόρφωση ενός καθεστώτος αυτοδιοίκησης.

## Βιβλιογραφία

1) Θεοχάρη Δετοράκη, *Ιστορία την Κρήτης*, 1990.

2) Γιάννη Κορδάτου, *Ιστορία την Νεώτερης Ελλάδας*, τόμος IV, 1958.

3) *Ιστορία του Ελληνικού Έθνους*, Εκδοτική Αθηνών, τόμος ΙΓ’.

Κατηγορία:Επαναστάσεις της Κρήτης
Κατηγορία:Οθωμανική Κρήτη
Κατηγορία:1878
Τσακαλώτος

Το ελληνικό επώνυμο **Τσακαλώτος** μπορεί να αναφέρεται σε κάποιο από τα παρακάτω πρόσωπα:

* Αθανάσιος Τσακαλώτος (γεν. 1885), ιατρός-χημικός, καθηγητής της φαρμακογνωσίας στο Πανεπιστήμιο Αθηνών
* Αθηνά Τσακαλώτου, κόρη του Ορέστη Τσακαλώτου, σύζυγος του δικηγόρου Αλέκου Λιόντου
* Βασίλειος Τσακαλώτος (1792-1867), πατέρας των Ιωάννη και Γεωργίου
* Γεώργιος Β. Τσακαλώτος, χρυσοχόος από την Πρέβεζα, αδελφός του Ιωάννη Τσακαλώτου και πατέρας των Ευκλείδη και Σπυρίδωνος
* Δημήτριος Τσακαλώτος (1883–1919), χημικός και πανεπιστημιακός
* Ευκλείδης Γ. Τσακαλώτος, μαθηματικός και γυμνασιάρχης του Γυμνασίου Πρέβεζας, αδελφός του Σπυρίδωνος
* Ευκλείδης Στ. Τσακαλώτος (γεν. 1960), οικονομολόγος και πολιτικός, μικρανεψιός του Θρ. Τσακαλώτου
* Ευστράτιος Δ. Τσακαλώτος (1845-1920), πατέρας του χημικού και καθηγητή πανεπιστημίου Δημητρίου Τσακαλώτου
* Ιωάννης Β. Τσακαλώτος, χρυσοχόος από την Πρέβεζα, πατέρας του Ορέστη και Θρασύβουλου Τσακαλώτου
* Ιωάννης Ο. Τσακαλώτος, γιος του Ορέστη Τσακαλώτου
* Καρτερία Τσακαλώτου, οδοντίατρος από την Πρέβεζα, κόρη του Σπυρίδωνος Τσακαλώτου
* Κίμων Τσακαλώτος, έμπορος από την Πρέβεζα, αδελφός του Ορέστη και Θρασύβουλου
* Θρασύβουλος Τσακαλώτος (1897-1989), αντιστράτηγος με σημαντική δράση στον Β΄ Παγκόσμιο Πόλεμο και τον Εμφύλιο
* Ορέστης Τσακαλώτος (1893-1987), έμπορος και δήμαρχος Πρέβεζας
* Ορέστης Ι. Τσακαλώτος (γεν. 1962), μηχανολόγος μηχανικός, εγγονός του προηγουμένου
* Σπυρίδων Γ. Τσακαλώτος, φυσικός και γυμνασιάρχης του Γυμνασίου Πρέβεζας, αδελφός του Ευκλείδη (μαθηματικού)
* Στέφανος Τσακαλώτος, έφεδρος υπολοχαγός Πυροβολικού, φονευθείς στη Μακεδονία το 1918, θείος του επομένου και αδελφός του Ευκλείδη και Σπυρίδωνος Γ. Τσακαλώτου
* Στέφανος Ευ. Τσακαλώτος, ναυπηγός, πατέρας του οικονομολόγου Ευκλείδη Τσακαλώτου

Κατηγορία:Οικογένεια Τσακαλώτου
Μηχανικός δικτύων

**Μηχανικός Δικτύων** είναι διακριτός επαγγελματικός και επιστημονικός τομέας στις Επιστήμες Πληροφορικής και αφορά 
στις απαιτήσεις των υπηρεσιών διαδικτύωσης για τηλεφωνικά δίκτυα μεταγωγής 
στην ανάπτυξη του απαιτούμενο δικτυακού υλικού και λογισμικού 
στο σχεδιασμό και τη διαχείριση των δικτύων υπολογιστών, των τοπολογιών δικτύου και τηλεπικοινωνιών

Ένας Μηχανικός Δικτύων είναι υπεύθυνος για την εξασφάλιση της ομαλής λειτουργίας των δικτύων ηλεκτρονικών υπολογιστών. Ένα δίκτυο υπολογιστών περιλαμβάνει μια ομάδα υπολογιστών που επικοινωνούν μεταξύ τους μέσω ενός διακομιστή. Ένας Μηχανικός Δικτύων δημιουργεί και διαχειρίζεται το δίκτυο για έναν οργανισμό.
Ο ρόλος ενός Μηχανικού δικτύων περιλαμβάνει συνεργασία με την ομάδα IT ενός οργανισμού, επίλυση του λογισμικού καθώς και θέματα σχετικά με το hardware. Μερικά από τα βασικά καθήκοντά του είναι:

Υπεύθυνος για τον έλεγχο των υπολογιστών και των σχετικών εφαρμογών για τη διατήρηση ομαλής πορείας των εργασιών. Πιστοποίηση της καλής λειτουργίας των δικτυακών εγκαταστάσεων.
Διαρκής ενημέρωση του διαχειριστή του δικτύου σχετικά με την εγκατάσταση και τη διαμόρφωση των διαφόρων εφαρμογών.
Συμμετοχή στη διατήρηση και την αποκατάσταση της υποδομής του δικτύου, όπως λειτουργικά συστήματα, δρομολογητές του δικτύου και άλλα σχετικά στοιχεία.
Συμμετοχή σε ομάδες ανάπτυξης και σε δίκτυα μετάδοσης δεδομένων κατανοώντας τις λειτουργικές απαιτήσεις, όπως αυτές διατυπώνονται σε αντίστοιχα κείμενα

## Δείτε επίσης
* Πληροφορική
* Μηχανική λογισμικού
* Μηχανική υπολογιστών
* Επιστήμες Πληροφορικής

Κατηγορία:Δίκτυα υπολογιστών
Δικτυα
Κατηγορία:Διαχείριση δικτύων
Τύμπανο (αποσαφήνιση)

Η λέξη **τύμπανο** (πλ. *τύμπανα*) προέρχεται από το αρχ. ελλ. ρήμα *τύπτω* (*κτυπώ*) και μπορεί να αναφέρεται στα εξής:

* Τύμπανο, κρουστό μουσικό όργανο της αρχαιότητας, το οποίο ήταν παρόμοιο με το όργανο που πλέον αναγνωρίζουμε ως ντέφι. Στη σύγχρονη ορολογία τύμπανα θεωρούνται συνεκδοχικά όλα τα ιδίου τύπου μεμβρανόφωνα κρουστά, εκφράζοντας πλέον μια οικογένεια οργάνων, παρά κάποιο συγκεκριμένο. Από παραφθορά της αρχικής λέξης προέρχεται το τυμπάνιο.
* Τύμπανο (αρχιτεκτονική), τμήμα της στέγης ορισμένων τύπων κτηρίων, το οποίο απαντά κυρίως στη ναοδομία ανατολικού ρυθμού και αποτελεί συνηθέστερα τη βάση του τρούλου. Δεν πρέπει να συγχέεται με την αψίδα επί θυρεών, η οποία απαντά στη δυτική ναοδομία.
* Τύμπανο (ανατομία), επιμέρους όργανο στο εσωτερικό του αυτιού, το οποίο ευθύνεται για τη μετάδοση του ήχου προς το μεσαίο τμήμα και περαιτέρω στο εσωτερικό.

## Δείτε επίσης
* Τυμπανισμός, ασθένεια που επιφέρει πρήξιμο της κοιλιακής χώρας.
Βιντσέντσο Ντι Μάουρο

Ο σεβασμιότατος **Βιντσέντσο Ντι Μάουρο** (ιταλικά: *Vincenzo Di Mauro*, γεννήθηκε στις 1 Δεκεμβρίου 1951 στη Μόντσα (Monza)) είναι από τις 21 Ιουλίου  2012 επίτιμος επίσκοπος της Ρωμαιοκαθολικής Εκκλησίας, με έδρα στο Βιτζέβανο (*Vigevano*) της Λομβαρδίας της Ιταλίας, αντικαθιστώντας τον Κλαούντιο Μπαγκίνι (*Claudio Baggini*).

## Παραπομπές


## Πηγές
* Ιστότοπος της Επισκοπής του Βιτζέβανο 
* Catholic Hierarchy

Κατηγορία:Ιταλοί κληρικοί
Κατηγορία:Επίσκοποι του Βιτζέβανο
Μιτ Γαμρ

Η **Μιτ Γαμρ** (αραβικά: ميت غمرى) είναι πόλη της Αιγύπτου στο Κυβερνείο Ντακάχλια με 116180 κατοίκους. Η πόλη είναι σημαντικό κέντρο παραγωγής αλουμινίου που αντιπροσωπεύει περισσότερο από το 70% της συνολικής παραγωγής της Αιγύπτου.

Βρίσκεται στο κανάλι του Νείλου «Νταμιέτα», και ακριβώς στην απέναντι πλευρά του Νείλου βρίσκεται μια άλλη πόλη η Ζίφτα που ανήκει στο Κυβερνείο Γαρμπία. Απέχει 43 χιλιόμετρα μακριά από την Μανσούρα, 28 χιλιόμ. από τη Ζαγκαζίγκ, 35 χιλιόμ. από τη Μπάνχα και 29 χλμ από την Τάντα.

Η πόλη στο παρελθόν διατηρούσε και ελληνική παροικία όπου διατηρούσε σχολείο και ναό.

## Κλίμα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Έρση Μαλικένζου

Η **Έρση Μαλικένζου** (Θεσσαλονίκη, 14 Ιουλίου 1940 - ) είναι Ελληνίδα ηθοποιός.

## Βιογραφία
Έχει συμμετάσχει σε θεατρικά έργα και σε ελληνικές σειρές της κρατικής και της ιδιωτικής τηλεόρασης. Μερικές από αυτές είναι *[[Μαντάμ Σουσού (τηλεοπτική σειρά 1986)|Μαντάμ Σουσού]]* (1986),  ''Κόκκινος κύκλος'' (2000, Alpha tv), η *[[10η εντολή]]* (2004-2015, Alpha tv), *[[Θα βρεις το δάσκαλό σου]]* (2005-2007, ANT1), Σαν χειμωνιάτικη λιακάδα (2000-2001, Star Channel), ''Μαύρα μεσάνυχτα'' (2008-2009, MEGA Channel), S1ngles (2004, MEGA Channel), Θα μιλήσεις με τον δικηγόρο μου (1991-1992, ΑΝΤ1). Συμμετείχε στην κινηματογραφική ταινία Φόνισσα του 2023, μεταφορά του ομώνυμου λογοτεχνικού έργου του Παπαδιαμάντη.

Είναι παντρεμένη με τον σκηνοθέτη Ηλία Μυλωνάκο.

## Φιλμογραφία

## Παραπομπές

## Πηγές
* TV Zapping για την Έρση Μαλικένζου

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
ΔΕΗ (τηλεοπτικός σταθμός)

Η **ΔΕΗ** (ή και **ΔΕΘ**) ήταν ο πρώτος τηλεοπτικός σταθμός στην Ελλάδα ο οποίος εξέπεμπε πειραματικό πρόγραμμα.

## Ιστορικό
Η ιδέα ήταν του Μάνου Ιατρίδη, από το τμήμα γενικής διαφώτισης της ΔΕΗ, ο οποίος είχε μεταξύ των άλλων καθηκόντων του, και την ευθύνη για την οργάνωση του περιπτέρου, που λειτουργούσε στη διάρκεια της ΔΕΘ, κάθε Σεπτέμβριο, προτείνοντας την οργάνωση μικρού υδροηλεκτρικού σταθμού και τη δημιουργία τηλεοπτικού σταθμού με κάλυψη στην Θεσσαλονίκη, κάτι που έγινε το διάστημα 3-25 Σεπτεμβρίου 1960, στα πλαίσια της δέκατης επετείου από την ίδρυση της ΔΕΗ.

### Εξοπλισμός
Ένα σημαντικό τμήμα του εξοπλισμού προσέφερε δωρεάν η Philips, ενώ το υπόλοιπο υλικό είχε αναζητηθεί από εγχώριους φορείς και κατασκευάστηκε από τους εργαζόμενους της ΔΕΗ.

Η εγκατάσταση του πομπού και του τεχνικού εξοπλισμού του είχε πραγματοποιηθεί κάτω από την επίβλεψη του Μάνου Ιατρίδη, από τεχνικούς της Philips από τεχνικό προσωπικό της ΔΕΗ και Έλληνες ειδικούς των εργαστηρίων Electronica.

## Εκπομπή
Η εκπομπή του Σταθμού τηλεόρασης πραγματοποιούνταν κάθε βράδυ, από τις 19:30 μέχρι τις 22:00. Την εκπομπή παρακολουθούσαν χιλιάδες πολίτες από τους 100 δέκτες της Philips, που είχαν τοποθετηθεί σε σημεία της Θεσσαλονίκης.

Το πρόγραμμα του σταθμού περιελάμβανε επικαιρότητα και άλλες εκδηλώσεις. Πλαισιώθηκε από πολλούς δημοσιογράφους και καλλιτέχνες. Κάποιοι από αυτούς είναι: ο Βασίλης Καζαντζής, ο Άλκης Στέας, ο Γιώργος Οικονομίδης, η Ραλλού Μάνου, η Μαίρη Λω, ο Νίκυ Γιάκοβλεφ, καθώς και ο Γεράσιμος Λαβράνος με την ορχήστρα του.

## Οπτικοακουστικό υλικό
*Πρώτη εκπομπή τηλεόρασης - ΔΕΘ 1960

## Πηγές
*Ο πρώτος τηλεοπτικός σταθμός στην Ελλάδα

Κατηγορία:Πρώην ελληνικοί τηλεοπτικοί σταθμοί
Venom '96

Το **Venom '96** είναι ΕΡ του αγγλικού χέβι μέταλ συγκροτήματος Venom, το οποίο κυκλοφόρησε το 1996.

Η συγκεκριμένη κυκλοφορία πραγματοποιήθηκε με σκοπό την προώθηση της επανένωσης της κλασικής σύνθεσης των Venom. Περιλαμβάνει τέσσερα κομμάτια της περιόδου 1981-1984 σε νέες εκτελέσεις, όπως και μέρος του κομματιού "*The Evil One*", το οποίο συμπεριλήφθηκε στο επόμενο τους στούντιο άλμπουμ με τίτλο "*[[Cast in Stone]]*".

## Λίστα Τραγουδιών
1. **Seven Gates of Hell** *(Dunn, Lant)* - 5:03
2. **Welcome to Hell** *(Bray, Dunn, Lant)* - 3:46  
3. **In Nomine Satanas** *(Bray, Dunn, Lant)* - 3:46
4. **Black Metal** *(Bray, Dunn, Lant)* - 3:23
5. **The Evil One** *(Bray, Dunn, Lant)* - 1:57

## Μέλη των Venom
Το "*Venom '96*" ηχογραφήθηκε από τους εξής μουσικούς:
* **[[Κόνραντ Λαντ|Cronos]]** - φωνητικά, μπάσο
* **[[Τζέφρι Νταν|Mantas]]** - κιθάρα
* **[[Άντονι Μπρέι|Abaddon]]** - τύμπανα

## Πηγές
* Venom '96 - Venom | Songs, Reviews, Credits, Awards | AllMusic
* Venom - Venom '96 - Encyclopaedia Metallum: The Metal Archives
* Venom - Venom '96 (album review) | Sputnikmusic

Κατηγορία:Δισκογραφία των Venom
Κατηγορία:Άλμπουμ του 1996
Αριστείδης Σκληρός

Ο **Αριστείδης Σκληρός** (1890–1976) ήταν Έλληνας πολιτικός και δικηγόρος. Διατέλεσε ο πρώτος Δήμαρχος Αθηναίων μετά την απελευθέρωση από τους Γερμανούς.

## Βιογραφικό
Ο Σκληρός καταγόταν από την ομώνυμη οικογένεια προεπαναστατικών δημογερόντων. Πολέμησε στους Βαλκανικούς πολέμους και από το 1915 άσκησε το επάγγελμα του δικηγόρου. Καθοριστική στάθηκε η γνωριμία του με τον Γεώργιο Παπανδρέου, με τον οποίο συνδέθηκε με μακρά προσωπική φιλία.

Στις 12 Οκτωβρίου 1944 και ενώ οι Γερμανοί αποχωρούσαν από την Αθήνα του προτάθηκε η θέση του δημάρχου της ελληνικής πρωτεύουσας από την τριμελή κυβερνητική επιτροπή, ύστερα από απόφαση της Εθνικής Κυβέρνησης της οποίας πρωθυπουργός ήταν ο Παπανδρέου. Ο Σκληρός, παρά τους δισταγμούς του λόγω των δυσκολιών της περιόδου, δέχθηκε την ευθύνη. Παρουσιάστηκε την ίδια μέρα στο μπαλκόνι του δημαρχείου επευφημούμενος από το πλήθος. 

Για επτά μήνες, έως τον Μάιο του 1945, διοίκησε την πόλη χωρίς δημοτικό συμβούλιο. Τον Νοέμβριο του 1945 ήταν ο πρώτος δήμαρχος που ζήτησε οι δαπάνες του Δήμου να ελέγχονται προαιρετικά από το Ελεγκτικό Συνέδριο. Η θητεία του ολοκληρώθηκε στις 17 Μαίου του 1947.

### Προσωπική ζωή
Ήταν παντρεμένος με την Αικατερίνη Φαράντου με την οποία απέκτησε ένα γιό. Απεβίωσε το 1976 από πνευμονικό οίδημα,  ενώ από το 1958 είχε καρδιακά προβλήματα.

## Βιβλιογραφία

## Παραπομπές


Κατηγορία:Δήμαρχοι Αθηναίων
Κατηγορία:Έλληνες πολιτικοί του 20ού αιώνα